ต่างชาติโยกเงินลงทุนตลาดหุ้นเกิดใหม่ SET บ่ายอยู่ในแดนลบต่อ
SET รอบเช้าปรับตัวลงตามตลาดเกิดใหม่ในภูมิภาค หลังนักลงทุนต่างชาติย้ายเงินลงทุน แนมโน้มช่วงบ่ายอยู่ในแดนลบต่อ ขณะที่ตลาดรอผลการประชุมกนง.พรุ่งนี้ โบรกฯให้กรอบการแกว่งไว้ที่ 1,492-1,508 จุด
9 มิ.ย. 2558

นายประกิต สิริวัฒนเกตุ ผู้จัดการฝ่ายกลยุทธ์การลงทุน บล.เอเชียพลัส กรุ๊ป โฮลดิ้งส์ เปิดเผยถึงตลาดหุ้นไทยเช้านี้ปรับตัวลง เนื่องจากตลาดเกิดใหม่ (Emerging Market) โดนถล่ม โดยตลาดอินโดนีเซีย และตลาดฟิลิปปินส์ต่างปรับตัวลงถึง 2% ขณะที่ ตลาดบ้านเราปรับตัวลงไม่เยอะเป็นผลมาจากนักลงทุนต่างชาติถือหุ้นไทยอยู่ไม่มาก อีกทั้งยังเชื่อว่าการฟื้นตัวคงจะยากขึ้นในช่วงนี้
ทั้งนี้ เป็นผลจากการโยกย้ายเม็ดเงินทุนไปลงแหล่งอื่นแทน โดยเฉพาะตลาดในแถบ Northeast asia, ตลาดสหรัฐ และตลาดยุโรป อย่างไรก็ตาม ยังต้องติดตามการประชุมกนง.ในวันพรุ่งนี้ (10 มิ.ย.) ขณะที่ ตลาดหุ้นภูมิภาคส่วนใหญ่จะอยู่ในแดนลบ
แนวโน้มการลงทุนบ่ายนี้ คาดว่าดัชนีหุ้นไทยคงเคลื่อนไหวในแดนลบต่อ พร้อมให้กรอบการแกว่งไว้ที่ 1,492-1,508 จุด
 
สรุป 5 หลักทรัพย์ที่มีมูลค่าการซื้อขายสูงสุดภาคเช้า
AOT มูลค่าการซื้อขาย 960.66 ล้านบาท ปิดที่ 313.00 บาท เพิ่มขึ้น 5.00 บาท
JAS มูลค่าการซื้อขาย 791.23 ล้านบาท ปิดที่ 6.00 บาท ลดลง 0.10 บาท
PTTGC มูลค่าการซื้อขาย 623.93 ล้านบาท ปิดที่ 66.75 บาท เพิ่มขึ้น 0.75 บาท
BBL มูลค่าการซื้อขาย 620.46 ล้านบาท ปิดที่ 179.50 บาท ลดลง 0.50 บาท
PTT มูลค่าการซื้อขาย 531.12 ล้านบาท ปิดที่ 340.00 บาท ลดลง 4.00 บาท
 
ที่มา: สำนักข่าวอินโฟเควสท์